Ontvoerde driejarige met gesin herenig | Maroela Media
'n Driejarige meisie van Oos-Londen is Donderdag met haar gesin herenig, meer as 'n maand nadat sy glo deur haar oppasser ontvoer is.
Perfect Gift Msesiwe is na bewering op 3 Augustus deur haar oppasser ontvoer. Die oppasser het glo R500 000 geëis vir haar veilige terugkeer. Die vrou (32) is glo van Mosambiek afkomstig en is glo deur 'n ander groep vrouens gehuur.
Brig. Hangwani Mulaudzi, woordvoerder van die Valke, het aan die Daily Dispatch gesê die meisie is Maandag in 'n dorpie naby Maputo gevind. Volgens Mulaudzi is die oppasser al Vrydag in hegtenis geneem en is twee van haar familielede in Maputo in hegtenis geneem vir die verskaf van skuiling aan 'n gesteelde kind.
Mulaudzi het gesê die oppasser sal Dinsdag in die Mdantsane-landdroshof verskyn op aanklag van afpersing, ontvoering en mensehandel.
Perfect is Donderdag by die polisiehoofkantoor in Zwelitsha met haar gesin herenig. Maggie Sotyu, adjunkminister van polisie, het die geleentheid bygewoon en gesê die gesin het 'n stresvolle vier weke agter die rug.
Zolelwa Msesiswe, die meisie se ma, het gesê sy het die afgelope vier weke elke dag gebid vir die veilige terugkeer van haar dogter. "Ek het geweet God sal my nie teleurstel nie. Ek is baie bly om my kind weer te sien."
Man weer in hof oor handgranaat-moord
eerste bewys dat al die nuwe wetgeewing wat daar gestel is om te verhoed dat kinders in en uit die land SA gesmokkel word werk nie.
Hoe is die kind land uit sonder AL dokumente soos vereis om te reis saam met ń persoon wat nie die ouers is nie. Selfs net een ouer moet toestemmingsbriewe en wie weet wat nog by hulle hê om hul eie kind oor die grens te neem.
Net nog n manier om toeriste wat geld die land in bring te stop maar die insypeling van die gemors van die buurstate word ongehinderd toegelaat.